## Carlos Mazón acudix al Centre de Gestió de Servicis de Mobilitat per a seguir l’estat de les carreteres provincials i autonòmiques

*** El president de la Generalitat recomana a la població extremar la precaució en carreteres, mantindre’s informat sobre l’estat de les vies i seguir els consells de l’1.1.2**

**Paterna.**

El president de la Generalitat, Carlos Mazón, ha acudit, juntament amb el conseller de Medi Ambient, Infraestructures i Territori, Vicente Martínez Mus, al Centre de Gestió de Suport als Servicis de Mobilitat (CEGESEM) per a seguir l’estat de la xarxa viària de titularitat autonòmica i provincial.

El cap del Consell ha recomanat a la població “extremar la precaució en carreteres, mantindre’s informat sobre l’estat de les vies i seguir les recomanacions de l’1.1.2” en este episodi de pluges que afecta la Comunitat Valenciana.

Cal recordar que el CEGESEM s’encarrega de la recopilació de tota la informació de la xarxa viària per a distribuir-la a organismes com la Guàrdia Civil i l’1.1.2. Este organisme no es constituïx com un centre de control de trànsit com el de la Direcció General de Trànsit, dependent del Govern d’Espanya que té totes les competències de gestió del trànsit.

En estos moments, a causa del nou temporal estan tancades al trànsit huit carretes provincials. En concret, en la província de Castelló no es pot circular, per inundacions, en la CV-130 entre Albocàsser i Sant Mateu i, per despreniments, la CV-200 a Almedíjar.

Per la seua banda, en la província de València està tallada per previsió de crescuda del riu Túria del gual en la CV-336 i el de CV-378, la CV-395 entre Chera i Sot de Chera, i en previsió de la crescuda del riu Magre està tallat el gual en la CV-429, a més de la CV-431 i la CV-448.

Així mateix, hi ha 14 trams de carretes amb circulació condicionada, com les CV137, CV341, CV364, CV376, CV377 (dos trams), CV379, CV380, CV381, CV383, CV395 (un tram), CV396, CV424, CV428.

Fecha: 05/03/2025